Natten til fredag den 23. august lukkes den vestgående vejbane på Middelfartvej på strækningen hen over jernbanebroen, altså mellem Grønløkkevej og Christmas Møllers Vej, så der kun kan køres i østlig retning ind mod bymidten.

Det sker i tidsrummet fra midnat til klokken 05.

I vestlig retning væk fra bymidten er der omkørsel ad Grønløkkevej, Falen og Kløvermosevej.

Det er nødvendigt at lukke vejbanen, mens der asfalteres ned mod krydset ved Grønløkkevej, oplyser Odense Letbane.